નવસારીમાં જમાલપોર સ્થિત સર્વોદયનગર સોસાયટીમાં રહેતી શીતલ દેસાઈની 12મી જુલાઈએ હત્યા કરાયેલી લાશ તેના બેડરૂમમાંથી મળી આવી હતી. આ કેસમાં ગ્રામ્ય પોલીસ, એલસીબી સહિતની ટીમોએ તપાસ શરૂ કરી હતી. જેમાં એલસીબીએ આ હત્યાનો ગુનો ઉકેલી કાઢી આ હત્યા કેસમાં નાની ચોવીસીના આરોપી જયેશ હળપતિની સંડોવણી હોવાના આધારે ઝડપી લીધો હતો. હત્યાના આરોપસર વધુ તપાસ અર્થે આરોપીના નવસારીની બીજા વધારાના જ્યુડિશિયલ મેજિસ્ટ્રેટની કોર્ટમાં 14 દિવસના રિમાન્ડ માંગ્યા હતા. જોકે દરમિયાન આરોપીના વકીલ પ્રદીપભાઈ ગડઅંકુશે કોર્ટ સમક્ષ ધારદાર દલીલો કરતા કહ્યું હતું કે હત્યાના સમયે આરોપીની હાજરી ઘટનાસ્થળે હતી અને તે તેની ફિયાન્સના ઘરે કાલીયવાડીમાં હતો.